ચંડાલજ (તા. સિદ્ધપુર)

ચંડાલજ (તા. સિદ્ધપુર) ભારત દેશના પશ્ચિમ ભાગમાં આવેલા  ગુજરાત રાજ્યના ઉત્તર ભાગમાં આવેલા   પાટણ જિલ્લામાં આવેલા કુલ ૯ (નવ) તાલુકાઓ પૈકીના એક એવા સિદ્ધપુર તાલુકામાં આવેલું એક  ગામ છે. ચંડાલજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. 

ગામમાં રામદેવપીરનું પ્રાચિન મંદિર આવેલું છે. ગામમાં ભાદરવા સુદ અગિયારસના દિવસે માતાની ઉજાણી થાય છે. ઉજાણીમાં લાડવા, ખીચડી અને રીંગણ-વાલોળનું શાક હોય છે. ગામના તમામ લોકો સગાવહાલા સાથે ઉજાણી કરે છે. ભાદરવા સુદ નોમના દિવસે ગામલોકો રામદેવપીરના મંદિરે નેજા ચઢાવે છે. અષાઢ મહીનાની અમાસ ના દિવસે ગામમા ઓલિયાપીર નો મેળો ભરાય છે.

શ્રેણી:સિદ્ધપુર તાલુકો